Red Bull Racing-RBPT| Pilnas pavadinimas | Oracle Red Bull Racing |
| Bazė | Milton Keinsas, Jungtinė Karalystė |
| Komandos direktorius (-iai) | Helmut MarkoChristian Horner |
| Technikos direktorius | Adrian Newey |
| 2022 m. Formulės 1 sezonas |
| Lenktynininkai | 11. Meksika Sergio Pérez33. Nyderlandai Max Verstappen |
| Testuotojai | 3. Australija Daniel Ricciardo |
| Važiuoklė | RB16B |
| Variklis | Honda RA621H |
| Padangos | Pirelli |
| Karjera Formulėje 1 |
| Pirmos lenktynės | 2005 m. Australijos Grand Prix |
| Dalyvavo lenktynių | 348 (347 startai) |
| Konstruktorių taurės | 5 (2010, 2011, 2012, 2013, 2022) |
| Lenktynininkų taurės | 6 (2010, 2011, 2012, 2013, 2021, 2022) |
| Lenktynių pergalės | 92 |
| Pole pozicijos | 81 |
| Greičiausi ratai | 84 |
| 2022 m. pozicija | 1 (759 taškai) |

**Red Bull Racing-RBPT** – viena iš dviejų Austrijos gėrimų gamintojo Red Bull valdomų Formulės 1 komandų (kita – Scuderia AlphaTauri), nuo 2005 m. dalyvaujanti čempionate. Nugalėjusi 2022 m. sezone komanda čempione tapo 5 kartą.

Istorija
--------

Jaguar Racing komandai paskelbus, kad 2004 m. ji parduodama, nes Ford kompanija nusprendė pasitraukti iš Formulės 1 lenktynių, didelė gėrimų kompanija Red Bull nutarė komandą įsigyti ir startuoti savo vardu.

Komandos įsigijimas buvo ne pirmas atvejis, kai kompanija dalyvauja autmobilių sporte. Prieš tai ji ilgą laiką rėmė kitą Fornulės 1 ekipą Sauber, taip pat kompanija turi savo jaunųjų lenktynininkų mokyklą, kurioje mokėsi tokie pilotai kaip Enrique Bernoldi, Christianas Klienas, Patrick Friesacher, Vitantonio Liuzzi ir Scottas Speedas.

Red Bull Racing komanda yra viena iš keturių komandų (su Scuderia Ferrari, Midland F1 ir Williams F1), kurios pasirašė Konkordo susitarimą, kuris įpareigoja komandas dalyvauti lenktynėse ilgą laiką.

### 2005–2009

D.Coulthard Belgijos GP (2007).
2005 m. komanda naudojo Cosworth variklius, o jos bolidus vairavo veteranas Davidas Coulthardas ir Christianas Klienas. Pastarąjį keliuose GP pakeitė Vitantonio Liuzzi. Beveik visuose etapuose komandos bolidai finišuodavo taškuose, o D. Coulthardas du kartus finišavo ketvirtoje pozicijoje. Sezoną komanda baigė septintoje vietoje su 34 taškais.

2006 m. visiems perėjus prie V8 tipo variklių Red Bull komanda pasirašė sutartį su Ferrari dėl jų variklių naudojimo. Tų metų Monako GP metu D. Coulthardas pelnė komandai pirmąjį podiumą finišuodamas trečias. Tačiau be šio finišo komados bolidai retai baigdavo lenktynes taškų zonoje, dažnai baigdavo lenktynes dėl techninių gedimų. Surinkusi daugiau nei dvigubai mažiau taškų nei prieš sezoną (16 taškų) ji liko septintoje konstruktorių įskiatos vietoje. Po sezono komanda paskelbė, kad komandos techniniu direktoriumi dirbs buvęs McLaren specialistas Adrianas Newey.

Mark Webber 2007 m. Didžiosios Britanijos Grand Prix metu.
2007 m. sezone debiutavo naujasis A. Newey bolidas RB3. Po ilgų diskusijų komanda nusprendė naudoti Renault variklius, o Ferrari agregatus perleisti Scuderia Toro Rosso ekipai.

Prieš sezono startą komanda paskelbė, kad jų bolidą su D. Coulthardu vairuos Markas Webberis, o C. Klienas nebebus susijęs su Red Bull ekipa.

Sezonui įpusėjus komanda pradėjo rodyti puikius rezultatus. Europos GP metu M. Webberis pelnė antrąjį komandos podimą (trečia vieta), o Coulthardas finišavo penktas. Davidas pelnė ketvirtąją vietą Japonijos GP, o komanda surinkusi 24 taškus bendroje įskaitoje finišavo penkta.

2008 m. Red Bull Racing bolidus ir toliau pilotavo tas pats patyręs duetas D. Coulthardas ir M. Webberis. Sausio 16 d. ekipa pristatė savo naująjį bolidą Jerezo trasoje, o pilotu bandytoju paskyrė Sebastieną Buemi.

Praėjus penkiems etapams nuo sezono pradžios, visus 10 taškų buvo surinkęs Mark’as Webber’is. Labiau patyręs David’as Coulthard’as iki tol du kartus lenktynes baigė aukščiausioje devintoje vietoje.

Viso sezono metu ekipa tik vieną kartą lipo ant apdovanojimų pakylos, kai Davidas Coukthardas Kanadoje finišavo trečias. Iš viso ekipa pelnė 29 taškus, o to užteko užimti 7 galutinės įkaitos vietą. Įpusėjus sezonui Davidas Coukthardas buvo pranešęs, kad pasitrauks iš piloto pareigų po 2008 m. sezono. Kiek vėliau buvo pranešta, kad jį pakeis Sebastian Vettelis iš dukterinės Scuderia Toro Rosso ekipos.

2009 m. prie komandos prisijungus S. Vetteliui komandos rezultatai ženkliai pagerėjo. S. Vettelis pelnė keturias, o M. Webberis dvi pergales. Iš viso surinkus 153,5 taškus komanda užėmė 2 vietą konstruktorių įskaitoje.

### Nuo 2010 m.

2010 m. prasidėjo čempioniškas komandai laikotarpis. Tais metais ekipa pelnė 9 pergales ir nesunkiai aplenkė visas varžoves. Komandos lenktynininkas S. Vettelis tais metais pelnė pirmąjį savo čempiono titulą ir tuomet tapo jauniausiu Formulės 1 čempionu.

2011, 2012 ir 2013 m. sezonuose Red Bull ekipa dominavo tiek konstruktorių, tiek komandinėje įskaitoje. 2011 m. S. Vettelis komandai pelnė 11 pergalių. 2013 m. sezone vokietis pasiekė naują rekordą – iš eilės pelnė devynias pergales. Iš viso jis pasiekė 13 pergalių, dar tris kartus finišavo ant podiumo ir tik vieną kartą nefinišavo.

2014 m. iš čempionato dalyvių pasitraukus australui M. Webberiui, jį komandoje pakeitė jo tautietis Daniel Ricciardo. Po šio sezono S. Vettel paliko komandą ir perėjo į Scuderia Ferrari. Prie australo D. Ricciardo prisijungė rusas Daniil Kvyat.

Po dviejų vilčių nepateisinusių sezonų 2016 m. sezone komanda pradėjo naudoti TAG Heuer pažymėtus Renault variklius.

2019 m. komanda pradėjo naudoti Honda variklius.

Formulės 1 rezultatai
---------------------

| Metai | Pakaba | Variklis | Pad. | Lenktynininkai | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | Tšk. | Vieta |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2005 | Red Bull RB1 | Cosworth TJ2005 V10 | **M**
 |  | AUS | MAL | BHR | SMR | ESP | MON | EUR | CAN | USA | FRA | GBR | GER | HUN | TUR | ITA | BEL | BRA | JPN | CHN | 34 | 7 |
| Jungtinė Karalystė Coulthard | 4 | 6 | 8 | 11 | 8 | Ret | 4 | 7 | DNS | 10 | 13 | 7 | Ret | 7 | 15 | Ret | Ret | 6 | 9 |
| Austrija Klien | 7 | 8 | DNS |  |  |  |  | 8 | DNS | Nef | 15 | 9 | Nef | 8 | 13 | 9 | 9 | 9 | 5 |
| Italija Liuzzi |  |  |  | 8 | Nef | Nef | 9 |  |  |  |  |  |  |  |  |  |  |  |  |
| 2006 | Red Bull RB2 | Ferrari 056 V8 | **M**
 |  | BHR | MAL | AUS | SMR | EUR | ESP | MON | GBR | CAN | USA | FRA | GER | HUN | TUR | ITA | CHN | JPN | BRA |  | 16 | 7 |
| Jungtinė Karalystė Coulthard | 10 | Ret | 8 | Ret | Ret | 14 | 3 | 12 | 8 | 7 | 9 | 11 | 5 | 15 | 12 | 9 | Ret | Ret |  |
| Austrija Klien | 8 | Ret | Ret | Ret | Ret | 13 | Ret | 14 | 11 | Ret | 12 | 8 | Ret | 11 | 11 |  |  |  |  |
| Nyderlandai Doornbos |  |  |  |  |  |  |  |  |  |  |  |  |  |  |  | 12 | 13 | 12 |  |
| 2007 | Red Bull RB3 | Renault RS27 V8 | **B**
 |  | AUS | MAL | BHR | ESP | MON | CAN | USA | FRA | GBR | EUR | HUN | TUR | ITA | BEL | JPN | CHN | BRA |  |  | 24 | 5 |
| Jungtinė Karalystė Coulthard | Ret | Ret | Ret | 5 | 14 | Ret | Ret | 13 | 11 | 5 | 11 | 10 | Ret | Ret | 4 | 8 | 9 |  |  |
| Australija Webber | 13 | 10 | Ret | Ret | Ret | 9 | 7 | 12 | Ret | 3 | 9 | Ret | 9 | 7 | Ret | 10 | Ret |  |  |
| 2008 | Red Bull RB4 | Renault RS27 V8 | **B**
 |  | AUS | MAL | BHR | ESP | TUR | MON | CAN | FRA | GBR | GER | HUN | EUR | BEL | ITA | SIN | JPN | CHN | BRA |  | 29 | 7 |
| Jungtinė Karalystė Coulthard | Ret | 9 | 18 | 12 | 9 | Ret | 3 | 9 | Ret | 13 | 14 | 17 | 11 | 16 | 7 | Ret | 10 | Ret |  |
| Australija Webber | Ret | 7 | 7 | 5 | 7 | 4 | 12 | 6 | 10 | Ret | 9 | 12 | 8 | 8 | Ret | 8 | 14 | 9 |  |
| 2009 | Red Bull RB5 | Renault RS27 V8 | **B**
 |  | AUS | MAL | CHN | BHR | ESP | MON | TUR | GBR | GER | HUN | EUR | BEL | ITA | SIN | JPN | BRA | ABU |  |  | **153,5** | **2** |
| Australija Webber | 12 | 6† | 2 | 11 | 3 | 5 | 2 | 2 | **1** | *3* | 9 | 9 | Ret | Ret | *17* | *1* | 2 |  |  |
| Vokietija Vettel | 13 | 15 | **1** | 2 | 4 | Ret | **3** | ***1*** | 2 | Ret | Ret | *3* | 8 | 4 | **1** | 4 | *1* |  |  |
| 2010 | Red Bull RB6 | Renault RS27 V8 | **B**
 |  | BHR | AUS | MAL | CHN | ESP | MON | TUR | CAN | EUR | GBR | GER | HUN | BEL | ITA | SIN | JPN | KOR | BRA | ABU | **498** | **1** |
| Vokietija Vettel | **4** | **Ret** | *1* | **6** | 3 | *2* | Ret | 4 | **1** | **7** | ***3*** | ***3*** | 15 | 4 | 2 | **1** | **Ret** | 1 | **1** |
| Australija Webber | 8 | *9* | ***2*** | 8 | **1** | **1** | **3** | 5 | Ret | 1 | 6 | 1 | **2** | 6 | 3 | *2* | Ret | 2 | 8 |

† Skirta tik pusė taškų, nes įveikta mažiau kaip 75% lenktynių distancijos.

Šaltiniai
---------

1. ↑  Dietrich Mateschitz ‘would have been very proud’ says Horner, as Red Bull seal first constructors’ title since 2013
2. ↑  „Red Bull" patvirtino „Jaguar" įsigijimą[neveikianti nuoroda]
3. ↑  Monako GP: lenktynės Archyvuota kopija 2006-06-01 iš Wayback Machine projekto.
4. ↑  Europos GP: lenktynės Archyvuota kopija 2007-10-10 iš Wayback Machine projekto.
5. ↑  Dan’s The Man For 2014
6. ↑  Red Bull announces it will have TAG Heuer-branded F1 engine in 2016
7. ↑  2019 Red Bull Racing F1 car revealed, fires up Honda engine at Silverstone

Nuorodos
--------

|  |  |
| --- | --- |
|  | **Vikiteka: Red Bull Racing** – vaizdinė ir garsinė medžiaga  |

* Red Bull Racing komandos tinklalapis Archyvuota kopija 2008-04-11 iš Wayback Machine projekto.